stanford-oval/wikipedia huggingface dataset:
מלגזה
בטיחות

מלגזות מדורגות על פי עומס מקסימלי ומרכז כובד קדמי. מידע זה ממוקם על שלט קטן המסופק על ידי היצרן ונאסר על המשא לעבור על הגבולות המצוינים עליו.
היבט חשוב באופן הפעלת המלגזה, הוא ההיגוי של הגלגלים האחוריים. בעוד שמערכת היגוי זה משפרת את כושר התמרון של הרכב בפינות צרות, היא שונה ממערכות היגוי אחרות בכך שאין לה פעולת גלגילון (ברכב ישנן זוויות היגוי, כלומר, הגלגלים אינם מקבילים בדיוק אחד לשני, זווית מסוימת- Caster חיובית-מקשה על הפניית הרכב, אך מאידך, מסייעת לו לשמור על נסיעה בקו ישר. זווית שלילית מקנה לנהג הגה 'רך', אך היגוי כזה מקשה על שמירת הנסיעה בקו ישר. כיום ה-Caster במכוניות הוא חיובי. ולכן, כאשר נוסעים אחורנית ברכב, קל יותר להפנות את ההגה- הזווית 'הופכת' לשלילית), אך הוא אינו מתיישר מעצמו. במכונית בעלת זווית נייטרלית, ההגה אינו מתיישר מעצמו וגם לא שומר לבד על כיוון הנסיעה- פוגע ביציבות). למעשה זה הכרחי להחיל כוח היגוי על מנת לשמור על מסלול נסיעה ישר. ניתן להבחין בהשפעות אלו תוך כדי נסיעה לאחור במכונית או רכב אחר.
מאפיין ביקורתי חשוב הוא חוסר היציבות. יש להתייחס אל המלגזה והמשא שלה כאל יחידה אחת בה מרכז הכובד משתנה ללא הרף, עם כל תזוזה של המשא. אין להסיע את המלגזה במהירות בפניה, מפני שהכוחות הצנטריפוגליים וכוח המשיכה יכולים להתאחד וליצור תאונת התהפכות מסוכנת. אין להשתמש במלגזה בתור מעלית צוות, אלא אם הותאמה בה ציוד מתאים. בארצות הברית ומדינות אחרות, חוקקו חוקים מיוחדים הנוגעים לרישיון הנהיגה ולחוקי התנועה והבטיחות של המלגזה.
ראו גם

ציוד מכני הנדסי
עגלת משטחים
משטח
מלגזה תא דלק
מלגזן צבאי מעמיס משאית
מלגזה ייעודית למחסן
הפיגוע במכללה האסלאמית בחברון

| חלק מהסכסוך הישראלי-פלסטיני |
| --- | --- |
 תאריך:  26 ביולי 1983
 מקום:  המכללה האסלאמית, חברון
 מטרה:  סטודנטים במכללה
 סוג:  פיגוע ירי
 נשק:  רובה סער קלשניקוב, רימון יד
 הרוגים:  3
 פצועים:  33
 מבצע:  עוזיהו שרבף, שאול ניר, ברק ניר
 מניע:  לאומני, טרור יהודי
 
הפיגוע במכללה האסלאמית בחברון נערך ב-26 ביולי 1983, ובו אחדים מחברי המחתרת היהודית תקפו בירי וברימונים את המכללה האסלאמית בחברון, רצחו שלושה סטודנטים ופצעו 33 נוספים.
הפיגוע

ב-26 ביולי 1983 בשעה 11:50 עצרה מכונית פיג'ו 504 לבנה בשער המכללה האסלאמית בחברון, השוכנת ביציאה מהעיר לכיוון באר שבע. מהמכונית יצאו שני גברים רעולי פנים חמושים ברובי סער קלשניקוב, וירו לעבר הסטודנטים שהיו בחורשה סמוכה למכללה, בחצר המכללה ובכניסה לבניין המכללה. הירי נמשך כארבע דקות, ובנוסף זרקו התוקפים רימון יד לעבר הכניסה לבניין המכללה. בפיגוע נרצחו שלושה סטודנטים (סמיח פתחי דאוד עמרי, רעד אדין חסן מוסטפא סברי וגמאל אסעד נאזל), ו-33 נפצעו. בתום הפיגוע הסתלקו התוקפים ללא פגע.
בעקבות הפיגוע

בעקבות הפיגוע נערכו הפגנות ותקריות יידוי אבנים ביהודה ושומרון. בפיזור הפגנה בעיר העתיקה של שכם נהרגה פלסטינית בת 18 מירי צה"ל. הרמטכ"ל משה לוי, מפקד פיקוד המרכז אורי אור ומתאם פעולות הממשלה בשטחים בנימין בן אליעזר הגיעו למכללה האסלאמית, שהלימודים בה הופסקו זמנית, ונפגשו עם מנהלהּ. צה"ל הכריז עוצר בחברון, בחלחול ובעיר העתיקה של שכם. מאות סטודנטים הפגינו ויידו אבנים באוניברסיטת ביר זית. בערי יהודה ושומרון נערכה שביתת מחאה ונמשכו ההפגנות.
מעצר המחבלים, משפטם ומאסרם

בסוף אפריל 1984 עצר השב"כ 29 ישראלים חשודים בפיגוע זה ובפיגועים נוספים. להתארגנות הטרוריסטית ניתו השם "המחתרת היהודית".
לאחר המעצר סיפר אחד העצורים שהפיגוע נעשה כנקמה על רצח אשר אהרן גרוס, שנערך בחברון ב-7 ביולי, כשלושה שבועות לפני הפיגוע במכללה האסלאמית.
בחקירה התברר שאת הפיגוע ביצעו עוזיהו שרבף ושאול ניר, והנהג שהסיעם במכוניתו של יצחק גנירם (אקל'ה) היה ברק ניר, חמוש באקדח. בתכנון הפיגוע השתתף גם מנחם לבני.
על חלקם בפיגוע זה, מנחם לבני, עוזיהו שרבף ושאול ניר הורשעו ברצח ובניסיון רצח ונדונו למאסר עולם, ברק ניר הורשע בהריגה ונדון לשש שנות מאסר בפועל ושש שנות מאסר על תנאי, יצחק גנירם הורשע בהריגה ונדון לשבע שנות מאסר בפועל ושלוש שנות מאסר על תנאי, ישועה בן-שושן הורשע באי-מניעת פשע ונדון, על פיגוע זה ופשעים נוספים, לארבע וחצי שנות מאסר בפועל ועוד שנתיים וחצי מאסר על תנאי. המדינה ערערה לבית המשפט העליון על קולת עונשו של ברק ניר, והוא ערער על חומרת עונשו. בית המשפט העליון דחה את הערעורים.
למן מעצרם של המפגעים הוקם לובי ציבורי, בראשות הרב יהודה חזני, שפעל לשחרורם. תוך שנים ספורות השתחררו מן הכלא רוב חברי המחתרת, ובכלא נשארו בעיקר אסירי העולם. הנשיא חיים הרצוג הודיע שיסרב לדון בחנינה תחת לחץ. בסופו של דבר קצב את עונשם של אסירי העולם שלוש פעמים, ובניכוי שליש הם שוחררו לאחר פחות משבע שנות מאסר בסוף שנת 1990.
הערות שוליים

↑  יאיר פידל, המחתרת: הריגה, לא רצח, חדשות, 3 ביוני 1985, המשך
↑  דני רובינשטיין, ההתקפה בחברון בוצעה במקצועיות, דבר, 28 ביולי 1983
↑  נמשכות ההפגנות והשביתות בגדה - עשרות נעצרו, דבר, 29 ביולי 1983, המשך
↑  טל לוי ולין, היום לפני 26 שנה: "המחתרת היהודית" נחשפת לראשונה, באתר הארץ, 27 באפריל 2010
↑  מאיר בן-גור, כך הותקפה המיכללה האיסלמית, מעריב, 25 במאי 1984
↑  אבינועם בר-יוסף, נאשמי המחתרת נהנו מעונשיו הקלים של השופט יעקב בזק, מעריב, 23 ביולי 1985
↑  ברוך מאירי, "העונשים שהוטלו על חברי המחתרת היהודית היו קלים", מעריב, 29 באוגוסט 1985
↑  השב"כ ערך לי שטיפת מוח, מעריב, 6 בספטמבר 1985
↑  יאיר פידל, בבית המשפט העליון הם היו חוטפים יותר, חדשות, 15 באפריל 1986
↑  אבי חזקיה, שוקי לבנון, דורון מאירי, שוחררו שלושת אסירי ארגון הטרור היהודי, חדשות, 27 בדצמבר 1990
אולגה פונדה

| --- | --- |

 לידה:  1 באוקטובר 1982 (בת 42) אוחטה, רוסיה 
 שם לידה:  Ольга Чакова 
 מדינה:  רוסיה רוסיה
 השכלה:  אוניברסיטת מיין באוגוסטה 
 תקופת הפעילות:  מ-2005 
 קישורים חיצוניים
 טוויטר:  TheOlgaFonda
 
אולגה צ'קובה (ברוסית: Ольга Чакова; נולדה ב-1 באוקטובר 1982), הידועה בשם אולגה פונדה, היא שחקנית קולנוע וטלוויזיה ודוגמנית רוסייה-אמריקאית. ידועה גם בתפקידה כנדיה פטרובה ב"יומני הערפד" (2013–2014).
ראשית חייה

אולגה צ'אקובה נולדה באזור סיביר ברוסיה ולאחר מכן התגוררה באוכטה הרוסית בזמן ברית המועצות, ברפובליקת קומי הסובייטית.
לאביה, היא אמרה, "היו חנויות מכולת באחד הכפרים הרוסיים שבהם גדלתי". יש לה אח גדול.
היא עברה למיין שבארצות הברית לשנה בגיל 14, כסטודנטית לחלופין שגרה עם משפחת אוקלר באיסט ווינתרופ, מיין, בזמן שלמדה בתיכון Winthrop מ-1996 עד 1997. היא חזרה ללמוד באוניברסיטת מיין באוגוסטה, בהתמחות בניהול פיננסי.
קריירה

בזמן חופשה בלוס אנג'לס, קליפורניה, פונדה נבחנה על ידי הסוכן פול פישר על מנת לעסוק בדוגמנות, שאיפתה משכבר הימים. לאחר שהופיעה בפרסומות בטלוויזיה, היא גילמה בלרינה רוסית בסרט העצמאי "love hurts" ב-2009 .
פונדה, שדגמנה לפחות מאז 2007 ביפן, איטליה וארצות הברית, המשיכה להופיע בסדרות טלוויזיה כולל Mother, Nip/Tuck, Melrose Place, Entourage, How I Met Your וגילמה את חברתו של אוון ווילסון ב־Little Fockers .היא לוהקה לקומדיה הרומנטית מ-2011 Crazy, Stupid, Love, אם כי הסצנה שלה לא הגיעה לחיתוך הסופי; היא כן מופיעה בטריילר של הסרט.בשנת 2010 לוהקה פונדה ל־The Twilight Saga: Breaking Dawn . היה לה תפקיד משנה בסרט Real Steel מ-2011. היא גילמה את נדיה ביומני הערפד. בשנת 2018, היא לוהקה לתפקיד בשם שרה בסדרת Netflix Altered Carbon .בשנת 2012 הופיעה פונדה בפרסומות טלוויזיה עבור החברות TJ Maxx, Marshalls ו־HomeGoods
בשנת 2015, היא לוהקה לתפקיד אולגה פטרובקה בסוכן X, כשהיא הופיעה מול שרון סטון .
בשנת 2017 שיחקה בסרט ה־11 בספטמבר על אירועי ה־11 בספטמבר בתפקיד טינה.
היא לא קשורה למשפחת המשחק פונדה ואמרה שהסיבה שלה לאימוץ את שם הבמה הזה "התחילה כתעלומה, ולכן אני אשמור את זה בתעלומה. אין בזה שום דבר אבל אולי יום אחד אצליח לספר את הסיפור על איך קיבלתי את השם שלי"
פילנתרופיה

פונדה תומכת בבית החולים לחקר הילדים של סנט ג'וד לאחר שג'ייסון תומאס גורדון, החל מסע פרסום עבור בית החולים בשם, Music Gives to St. Jude Kids.
היא גם תומכת בפרויקט הגיבורים, שהוקם על ידי טים מדבץ כדי לעזור לוותיקים פצועים.
הערות שוליים

↑  11 בספטמבר (2017), באתר אידיבי
ניסן רוטמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 בינואר 1894 הומל, האימפריה הרוסית 
 פטירה:  17 במרץ 1977 (בגיל 83) חדרה, ישראל 
 מדינה:  ישראל 
 בן או בת זוג:  טובה רוטמן 
 מספר צאצאים:  3 
 
יושבים: שרה אהרנסון ויוסף לישנסקי. עומדים: טובה רוטמן וניסן רוטמן - ספטמבר 1917
המצבה של ניסן רוטמן בבית הקברות הישן בחדרה
ניסן רוטמן (12 בינואר 1894 – 17 במרץ 1977) היה מילדי העלייה השנייה ובן למשפחה ממייסדי חדרה. היה פעיל במחתרת ניל"י ובשל כך נכלא בדמשק. עסק רבות ברכש קרקעות באזור חדרה והיה פעיל ציבור בעיר זו.
קורות חייו

רוטמן נולד בהומל שברוסיה למרדכי רוטמן וחוה (רוזומובסקי). למד בחדר בעיר הולדתו וב-1907 עלה עם הוריו לארץ ישראל והמשפחה התיישבה בחדרה. לאחר תקופת לימודים החל רוטמן לעבוד בחקלאות בסביבות חדרה. במהלך עבודתו התוודע לאהרון אהרונסון ולאבשלום פיינברג וב-1911 אף מונה לתפקיד האחראי על התחזוקה בתחנת הניסיונות של אהרונסון בעתלית.
כשפרצה מלחמת העולם הראשונה עזר לפעילי מחתרת ניל"י ואף עבד במשקם של משפחת פיינברג. בין האנשים שהכיר בתקופה זו הייתה גם טובה גילברג מזכרון יעקב שאותה נשא לאישה. כשהחלו הטורקים לפעול נגד המחתרת ומנהיגיה, נאסרו גם רוטמן ואשתו והועברו לכלא "חאן עלי באשה" בדמשק שם נחקר ועונה רוטמן על מנת שיודה באשמה ויסגיר את חבריו למחתרת. על אף שלא נשבר בעינויים נשפט לשנתיים מאסר אך זמן מה לאחר תחילת ריצוי עונשו החלו הטורקים לסגת מדמשק תוך שהם לוקחים איתם את אסירי המחתרת. למזלם של האסירים הופצצה הרכבת, על ידי מטוסי בעלות הברית, בתחנת הרכבת ראיאק שבבקעת הלבנון והם ברחו וחזרו לארץ ישראל.
עם סיום המלחמה חזר רוטמן לעבוד בחקלאות ובמקביל עסק ברכישת קרקעות באזור חדרה וחיפה. שימש כמנהל עסקיהם של אלכסנדר אהרנסון ורבקה אהרנסון ובשמם עסק בגאולת הקרקעות. כמו כן פעל להעביר את הבעלות על קרקעות חדרה מידי פיק"א לידי החקלאים עצמם (שהיו קשורים לחברת מיסדי חדרה בע"מ). כל פעילויותיו הפכו את רוטמן לאיש אמיד מאוד ולחבר בארגונים שונים כמו "הסתדרות החקלאים בחדרה", "חברת אפא"י (אגודת פירות ארץ ישראל)", "לשכת בני ברית 'השרון' בחדרה" ועוד.
רוטמן נפטר ב-1977 בחדרה ונקבר בבית הקברות הישן בחדרה. האדמות שרכש שומשו או עדיין משמשות להרחבת שכונות בחדרה, כולל שכונת ניסן הקרויה על שמו. שמו הונצח ברחוב ובשכונה בדרום חדרה. רעייתו לשעבר טובה נפטרה ב-1974 ונקברה בבית הקברות בזכרון יעקב.
ילדיו: אבשלום, שרה, הדסה.
לקריאה נוספת

עופר רגב, רוטמן – אנשי שורשים, הוצאת פורת, 2001
הערות שוליים

↑  המשפחה עלתה בעקבות בני משפחה שעלו ארצה כבר ב-1892 במסגרת העלייה הראשונה
↑  משפחת גילברג הייתה מקורבת למשפחת אהרונסון וטובה הייתה חברתה של שרה אהרנסון. למעשה החתונה הקיימה רק ב-1919 לאחר סיום המלחמה
↑  שותפים נוספים לבריחה זו היו גם איתן בלקינד, גרשון פליישר ואברהם ברד
↑  חלק ממימון הרכישות ניתן על ידי מרים (מרי) פלז שיסדה קרנות רבות ושונות למתן עזרה כספית לאגודות ארץ-ישראליות
יוליוס יצחק רוזנבוש

אין תמונה חופשית
יוליוס יצחק רוזנבוש (22 באוגוסט 1886 – 18 בפברואר 1960) היה גינקולוג ומיילד, שייסד והקים את בית חולים חדרה בניהול משותף עם ד"ר צבי הרמן הופשטיין (1942–1936).
"בית חולים חדרה" היה בית החולים הראשון שהוקם באזור חדרה. "בית חולים חדרה" היה בית החולים היחיד שהעניק שירותי אשפוז ורפואה לאזור השומרון, לתושבי חדרה, עמק חפר, זכרון יעקב, פרדס חנה וכרכור.
שירת אוכלוסייה של כ-15,000 תושבים. בית החולים חדרה בגלגוליו השונים פעל עד שנת 1962.
ביוגרפיה

רוזנבוש נולד בעיירה בורקן בהסן שבגרמניה, הבן השני למשפחה בת שישה ילדים. אביו, מאיר רוזנבוש היה קצב, סוחר בהמות וחקלאי.
רוזנבוש למד בבית הספר "זמסון" בעיר וולפנביטל. שנתיים לפני הבגרות הושעה מבית הספר, התקבל לגימנסיה בעיר מרבורג עבר את בחינות הבגרות בהצטיינות והחליט ללמוד רפואה.
רוזנבוש למד רפואה בפרייבורג, מינכן, במרבורג וסיים בברלין.
היה חבר במספר אגודות ציוניות: עבריה, חשמונאים, יורדניה ו-K.Z.V (ארגון סטודנטים ציוניים). את לימודיו הוא סיים בברלין.
את הסטאז' וההתמחות עשה בית החולים היהודי בברלין ובשאריטה (ברלין).
עבד כשנה באזור מכרות בשלזיה העילית, טיפל בחולי ריאות.
בשנת 1914 התגייס רוזנבוש לצבא הגרמני. בתקופת מלחמת העולם הראשונה שרת שלוש שנים בחזית בלגיה כרופא צבאי.
בשנת 1917 נשלח רוזנבוש לרומניה כמנהל בית חולים למחלות-מדבקות.
בשנת 1920 התחתן עם הילדה (לבית כהן), פיזיותרפיסטית ובעלת מכון להתעמלות אורתופדית. לזוג נולדו 3 בנות.
רוזנבוש השתקע בעיירה נאוגארד (היום בפולין), ועבד כרופא נשים ומיילד מספר שנים.
בפסח 1931 בני הזוג רוזנבוש הצטרפו לטיול מאורגן ל"ארץ ישראל". כל 30 חברי הקבוצה היו אקדמאים ציונים ותיקים וחברים משכבר הימים. במעמד זה נפגש עם חברו ד"ר זאב ברין וקנה פרדס ומגרש בחדרה.
ביוגרפיה > בארץ ישראל

ב-26 בנובמבר 1933 עלו בני המשפחה לארץ ישראל, הגיעו לחיפה. השתקעו בחדרה. כעבור חצי שנה קיבל רוזנבוש רישיון לעבוד כרופא בארץ. המרפאה שפתח שירתה את האיכרים, הפועלים וגם את ערביי הסביבה.
בשנת 1934 שכר את השטח שעליו תכנן להקים את "בית החולים חדרה", דאג לבניית בית החולים, רכש ציוד וריהוט ב-3,500 לירה ארץ-ישראלית, שותפו הופשטיין רכש 20 מיטות וציוד לשני חדרי ניתוח ולמכון רנטגן חדש.
בין השנים 1936–1942 ניהל את "בית חולים חדרה" ביחד עם הד"ר צבי הרמן הופשטיין.
בשנת 1941 סבל מהתנקבות כיס המרה, נותח בתל אביב על ידי מכס מרכוס, אושפז במשך כחצי שנה עקב סיבוכים, ואז בית החולים הוצא לצבא הבריטי לאחר שהופשטיין לא יכול היה להחזיק את בית החולים לבדו.
בהמשך, רוזנבוש עבד כרופא פרטי והיה מעורב בענייני הציבור.
בשנת 1956 חלה בסרטן הריאה, נפטר בכ' בשבט, 18 בפברואר 1960 ונקבר בבית העלמין הישן בחדרה.
ביוגרפיה > פעילות ציבורית ומנהלתית

שנים רבות רוזנבוש היה יושב ראש סניף חדרה בהסתדרות הרפואית בישראל.
היה בין מקימי "חוג עולי גרמניה" בחדרה.
בתוקף תפקידו היה חבר ב"ההגנה" ומגן דוד אדום.
היה הנשיא הראשון של "בני ברית" בחדרה.
היה מיוזמי הקמת בית הכנסת "זיכרון הקדושים" בחדרה.
היה חבר בחברה "ארץ ישראל ועתיקותיה" כמה שנים היה "נאמן" החברה.
הערות שוליים

↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמודים 387–388, ערך: ד"ר רוזנבוש, יצחק יוליוס מ.ר. 1568
↑  דפנה ברמלי, ‏הספר המרתק שחוקר את תולדות הרפואה הפרטית בארץ ישראל, באתר גלובס, 8 באוגוסט 2015
↑  דוד אשל, מתי נוסד בית היולדות בחדרה?, מעריב, 24 ביוני 1963
↑  יורדניה מוסד הרצל לחקר הציונות / אוניברסיטת חיפה
↑  אלבום יצחק רוזנבוש / ארכיון התמונות בתולדות ארץ ישראל וירושלים יד יצחק בן-צבי
↑  סיפורו של בית החולים הפרטי שהוקם וקרס בחדרה קול חי, 16 בנובמבר 2014
↑  יוליוס-יצחק רוזנבוש ביתמונה
↑  יוליוס יצחק רוזנבוש באתר GRAVEZ
| --- | --- |
בקרת זהויות :  NLI: 987010399960705171  VIAF: 10163810637538822379   WorldCat (עם VIAF): 10163810637538822379
בילי ברק

| --- | --- |

 לידה:  25 בנובמבר 1966 (בן 58) בלינגהאם, ארצות הברית 
 מדינה:  ארצות הברית 
 השכלה:  תיכון סיהום 
 תקופת הפעילות:  מ-1990 
 מספר צאצאים:  1
 www.billyburke.net
 
ויליאם אלברט ברק (באנגלית: William Albert Burke; נולד ב-25 בנובמבר 1966) הוא שחקן וכותב שירים אמריקאי. הוא ידוע בתפקידו כצ'רלי סוואן בסדרת סרטי דמדומים.
ביוגרפיה

ברק נולד וגדל בעיר בלינגהאם שבוושינגטון. הוא התחיל לשיר בגיל תשע וכנער הצטרף ללהקה, התמקצע במוזיקה ובאומנויות ב"אוניברסיטת מערב וושינגטון". לאחר שהופיע בסרט הבכורה שלו ב-1990, עבר ברק להתגורר בלוס אנג'לס כדי לפתח קריירה כשחקן וכזמר.
קריירה

לברק היו מספר הופעות בתוכניות טלוויזיה שונות ביניהן במסע בין כוכבים: חלל עמוק 9, שולחן לחמישה, בנות גילמור, פרינג', מונק, והמפענחת (עונה 4, פרק 13) שם גילים את פיליפ סטרו, אנס סדרתי ורוצח. הדמות הזו הופיעה בהמשך בכל עונות הסדרה המפענחת: פשעים חמורים.
ב-2007 הוא הופיע בסרט Feast of Love בכיכובם של סלמה בלייר ומורגן פרימן, וב-2008 הוא גילם את הבלש אריק בוקס בסרט ללא עקבות עם דיאן ליין.
ב-2008 שיחק בדרמת הנעורים "דמדומים" בתפקיד צ'ארלי סוואן, אביה של גיבורת העלילה בלה סוואן (קריסטן סטיוארט) ומפקד משטרת העיירה פורקס. באותה שנה שיחק בנוסף בתור הבלש אריק בוקס במותחן "ללא עקבות"
הוא שיחזר את תפקידו בתור צ'רלי סוואן בסרטי ההמשך של דמדומים, ירח חדש, ליקוי חמה ושחר מפציע – חלק 1 וחלק 2.
בפברואר 2010 לוהק בורק לתפקיד ג'ונה קינג, האנטגוניסט הראשי שהופיע במותחן מרדף עצבני, שבויים על ידי פטריק לוסייר בהשתתפות אמבר הרד, ניקולס קייג ' וויליאם פיכטנר. הסרט יצא לאקרנים ב-25 בפברואר 2011. ביולי 2011, ברק החל להופיע בסדרת הדרמה ריזולי ואיילס.
בשנת 2012, הוא לוהק לתפקיד הראשי בסדרת המדע הבדיוני מהפכה של NBC, שנוצרה על ידי אריק קריפקה והופקה על ידי ג'יי ג'יי אברהמס. באותה שנה ברק חזר לתפקידו ב"המפענחת " (עונה 7, פרק 16, "עד עוין", שם גילם את האנס והרוצח, עורך הדין פיליפ סטרו). הוא הופיע שוב בסיום הסדרה, "המילה האחרונה", בהתמודדות מול LAPD. הוא חזר בתפקיד פיליפ סטרו בתפקיד חוזר בספין-אוף המפענחת: פשעים חמורים שם הופיע בכל עונות הסדרה עד לסיום שלה ב-2018. בין השנים 17–2015, ברק כיכב בתור מיץ' מורגן בסדרה גן חיות של CBS, המבוסס על הרומן של ג'יימס פטרסון. הוא גם הופיע בסרטים Good After Bad (2017) ו- Breaking In (2018).
ב-2020 הופיע בתוכניות כמו שיקגו PD, ומוקד 911: טקסס.
ב-2023 הוא כיכב בסדרה עוזרת בית, סדרת נטפליקס חדשה שנוצרה על ידי מולי סמית' מצלר ובהשראת ספר הזיכרונות של סטפני לנד, שהוצגה לראשונה ברחבי העולם ב-1 באוקטובר 2021 והפכה לאחת התוכניות הנצפות ביותר במדינות רבות ושונות, וכן זכתה במספר מועמדויות בפרסי AFI לשנת 2022, פרסי בחירת המבקרים וגלובוס הזהב.
ברק דיבב את הנציב ג'יימס גורדון בסרטי האנימציה של באטמן: באטמן: ליל כל הקדושים הארוך - חלק 1 (2021)באטמן: ליל כל הקדושים הארוך - חלק 2 (2021). בשנת 2022, הוא הצטרף לצוות של הסדרה הדרמה החדשה Fire Country בכיכובו של מקס ת'יריוט. ברק מגלם את וינס ליאון, דור שלישי של כבאים ומפקד הכיבוי של קהילת אדג'ווטר, קליפורניה.
קריירה > מוזיקה

בשנת 2010, ברק הוציא אלבום בשם Removed. אלבומו השני, The Underkill, יצא ב-2018. הסינגל האחרון שלו הוא Burn, שיצא ב-20 בינואר 2023 והופיע בפרק 1x11 של "כבאי קליפורניה", Mama Bear באותו היום.
חיים אישיים

ברק היה נשוי לשחקנית פוליאנה רוז, הם התגרשו ב-2017. יש להם בת אחת, השחקנית בלוזי לארו ברק. נמצא במערכת יחסים עם הסופרת צ'יין קרסון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | Daredreamer | דנטה משלושת ה-D |  |
| 1991 | To Cross the Rubicon | ג'יימס בירד |  |
| 1998 | Don't Look Down | מארק אנגל |  |
| 1998 | Without Limits | קני מור |  |
| 1998 | Mafia! | ג'ואי קורטינו |  |
| 1999 | Komodo | אוטס |  |
| 1999 | Dill Scallion | דיל סקליון |  |
| 2000 | The Independent | דווין |  |
| 2001 | Along Came a Spider | בן דווין |  |
| 2001 | After Image | סאמי |  |
| 2003 | Lost Junction | ג'ימי מקגי |  |
| 2003 | Something More | פיטר |  |
| 2004 | Ladder 49 | דניס גווקין |  |
| 2005 | סבב הפוקר העולמי | עצמו |  |
| 2007 | Feast of Love | דייוויד ווטסון |  |
| 2007 | עדות שבורה | סגן רוב נונלי |  |
| 2007 | Forfeit | פרנק |  |
| 2007 | Three Days to Vegas | בילי סימפסון |  |
| 2007 | HBO First Look | עצמו |  |
| 2008 | דמדומים | צ'ארלי סוואן |  |
| 2008 | The Grift | וויד בוצ'מן |  |
| 2008 | ללא עקבות | אריק בוקס |  |
| 2009 | דמדומים 2: ירח חדש | צ'ארלי סוואן |  |
| 2009 | Luster | טיטו |  |
| 2009 | Ticket Out | דניס |  |
| 2010 | דמדומים 3: ליקוי חמה | צ'ארלי סוואן |  |
| 2010 | Removal | אריק קירש |  |
| 2011 | מרדף עצבני | ג'ונה קינג |  |
| 2011 | Red Riding Hood | צ'זיר |  |
| 2011 | דמדומים 4: שחר מפציע – חלק 1 | צ'ארלי סוואן |  |
| 2012 | Freaky Deaky | כריס מנקווסקי |  |
| 2012 | דמדומים 4: שחר מפציע – חלק 2 | צ'ארלי סוואן |  |
| 2013 | Angels in Stardust | הבוקר |  |
| 2013 | Highland Park | לויד הווארד |  |
| 2015 | Divine Access | ג'ק הארימן |  |
| 2016 | כיבוי אורות | פול |  |
| 2017 | Good After Bad | וס |  |
| 2018 | Breaking In | אדי |  |
| 2021 | Batman: The Long Halloween, Part One | ג'יימס גורדון | ישירות לווידאו; תפקיד קולי |
| 2021 | Batman: The Long Halloween, Part Two | ג'יימס גורדון | ישירות לווידאו; תפקיד קולי |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1994 | שולחן לחמישה | גבר במועדון | בפרק: "Fathers and Sons" |
| 1994 | מסע בין כוכבים: חלל עמוק 9 | ארי | בפרק: "Second Skin" |
| 1995 | Strange Luck | — | בפרק: "Over Exposure" |
| 1995 | Vanishing Son | ספיידר מקון | בפרק: "Sweet Sixteen" |
| 1995 | All-American Girl | קודי | בפרק: "Notes from the Underground" |
| 1996 | Party of Five | גיל | בפרק: "Poor Substitutes" |
| 1996 | Marshal Law | מונק | סרט טלוויזיה |
| 1996 | The Ultimate Lie | — | סרט טלוויזיה |
| 1996 | Gone in the Night | רוב קיני | סרט טלוויזיה |
| 1997 | VR.5 | מרקו | בפרק: "Parallel Lives" |
| 2000 | Wonderland | ד"ר אב מתיו | 5 פרקים |
| 2001 | Final Jeopardy | מייק צ'אפמן | סרט טלוויזיה |
| 2002 | Flashpoint | שו | סרט טלוויזיה |
| 2002–2003 | 24 | גארי מתיסון | 7 פרקים |
| 2003 | קארן סיסקו (אנ') | מרל סאלצ'ק | בפרק: "Dumb Bunnies" |
| 2003 | בנות גילמור | אלכס לסמן | 3 פרקים |
| 2004 | The Jury | ג'ון רנגסו | 2 פרקים |
| 2004 | מונק | בראד טרי | בפרק: "Mr. Monk and the T.V. Star" |
| 2007 | חוק וסדר | עורך הדין פארמר | בפרק: "Charity Case" |
| 2007 | Backyards & Bullets | — | סרט טלוויזיה |
| 2008–2009 | My Boys | ג'ק ניומן | 5 פרקים |
| 2008 | פרינג' | לוקס ווגל | בפרק: "In Which We Meet Mr. Jones" |
| 2009–2012 | המפענחת | פיליפ סטרו | 3 פרקים |
| 2010–2012 | ריזולי ואיילס | גבריאל דין | 4 פרקים |
| 2012–2014 | מהפכה | מיילס מת'סון | 42 פרקים  מועמדות – Saturn Award for Best Actor on Television |
| 2015–2018 | המפענחת: פשעים חמורים | פיליפ סטרו | תפקיד חוזר |
| 2015–2017 | גן חיות | ד"ר מיטש מורגן | 39 פרקים |
| 2016 | שיקגו PD | ג'ייק מקוי | בפרק: "Some Friend" |
| 2018 | FBI | רוואן קווין | בפרק: "The Armorer's Faith" |
| 2020–הווה | מוקד 911: טקסס | קפטן בילי טייסון | תפקיד חוזר |
| 2020 | Most Dangerous Game | ריגן | 5 פרקים |
| 2021 | עוזרת בית | האנק ראסל | תפקיד ראשי |
| 2022–הווה | כבאי קליפורניה | וינס לאון | תפקיד ראשי (2 עונות); 32 פרקים |
הערות שוליים

↑  Larry Carroll (2009-04-15). "Exclusive: Is Bella's Dad Being Cut Out of 'Twilight' Sequel? We've Got the Scoop!". MTV. נבדק ב-19 באפריל 2009. {{cite web}}:  (עזרה)
↑  ""Bella's Dad Drive's Angry"". אורכב מ-המקור ב-2010-02-18. נבדק ב-2010-02-18.
↑  SD Comic-Con '10: First Official Stills from 'Drive Angry 3D'!
↑  "Twilight's Billy Burke Next to Drive Angry"
↑  "TNT Aggressively Expands Original Programming Slate by Greenlighting Three New Original Series" (הודעה לעיתונות). Turner Broadcasting System. 21 בינואר 2010. אורכב מ-המקור ב-2010-05-09. נבדק ב-20 ביוני 2010. {{cite press release}}:  (עזרה)
↑  Reynolds, Mike (19 במאי 2010). "2010 Cable Upfronts: TNT Leverages Sundays For Originals". Multichannel News. NewBay Media. אורכב מ-המקור ב-22 במאי 2010. נבדק ב-21 ביוני 2010. {{cite web}}:  (עזרה)
↑  Day, Patrick Kevin (7 במאי 2012). "NBC picks up Ryan Murphy's 'New Normal' and J. J. Abrams' 'Revolution'". Los Angeles Times. נבדק ב-16 במאי 2012. {{cite web}}:  (עזרה)
↑  Andreeva, Nellie. "Kristen Connolly & Billy Burke To Co-Star In CBS Series 'Zoo'". נבדק ב-2015-08-23.
↑  Sotgiu, Roberta. "CBS Picks Up 3 Drama Pilots To Series, Passes On Comedy Pilots In Programming Shift". נבדק ב-2022-06-02.
↑  Sotgiu, Roberta. "Official Artist page on iTunes". נבדק ב-2022-01-29.
↑  "'Twilight' Star Billy Burke To Join His Wife And Daughter In 'Luster'". Moviesblog.mtv.com. 13 בנובמבר 2009. נבדק ב-9 באוקטובר 2012. {{cite web}}:  (עזרה)
↑  Carroll, Larry (5 בנובמבר 2009). "'Twilight' Dad Billy Burke Hopes His Daughter Is Just Like Bella Swan - Music, Celebrity, Artist News". MTV.com. נבדק ב-9 באוקטובר 2012. {{cite web}}:  (עזרה)
↑  "Filming Italy Sardegna".
↑  "'The Way Back' premiere".
↑  Couch, Aaron (31 במרץ 2021). "'Batman: The Long Halloween, Part One' Sets Voice Cast (Exclusive)". The Hollywood Reporter. נבדק ב-31 במרץ 2021. {{cite web}}:  (עזרה)
↑  Lane, Carly (19 במאי 2021). "'Batman: The Long Halloween, Part Two' Trailer Reveals Release Date for R-Rated Conclusion". Collider. נבדק ב-20 במאי 2021. {{cite web}}:  (עזרה)
↑  Andreeva, Nellie (13 באוקטובר 2020). "'Maid': Billy Burke Joins Cast Of Netflix Series". Deadline Hollywood. נבדק ב-13 באוקטובר 2020. {{cite web}}:  (עזרה)
| --- | --- |
בקרת זהויות :  PLWABN: 9810679481805606  BNE: XX1367975  BnF: cb14054471b (data)  GND: 1019233168  ISNI: 0000 0000 8399 5373  LCCN: no96057326  NKC: xx0098728  NTA: 383640598  SNAC: w61g1gnn  SUDOC: 135994241  VIAF: 90624481   WorldCat (עם VIAF): 90624481 
ברק בקומיקון 2013 בסן דייגו.
המכון למחקר רפואי ישראל-קנדה

| --- | --- |
אין תמונה חופשית
 מכון מחקר
 תקופת הפעילות:  2008–הווה (כ־16 שנים) 
 מיקום
 מדינה:  ישראל ישראל
 אתר רשמי
 
המכון למחקר רפואי ישראל-קנדה (באנגלית: Institute for Medical Research, Israel-Canada) הוא מכון מחקר רפואי, המסונף לפקולטה לרפואה של האוניברסיטה העברית בירושלים.
המכון למחקר רפואי מציע בעיקר קורסים לתואר ראשון במדעים ביו-רפואיים מלבד זאת סטודנטים הלומדים יכולים לרכוש לימודי בסיס לקראת התוכניות הקדם-קליניות שילמדו בתואר ראשון בפקולטה לרפואה של האוניברסיטה העברית. נכון ל-2016 במכון לומדים כ-600 סטודנטים לתואר שני ודוקטורט. תוכניות הדוקטורט מציעות מגוון רחב של תחומי מחקר רבים במדעי הרפואה וזאת במסגרת שיתוף פעולה עם בית החולים הדסה.
המכון נתמך בחלקו על ידי ארגון הידידים הקנדים של האוניברסיטה העברית וממן את המלגות והמחקרים של המכון, בנוסף לכך הארגון מסייע בקידום שותפויות מחקר רפואיות בין קנדה לישראל.
היסטוריה

המכון למחקר רפואי ישראל-קנדה הוקם ב-2008 וכבר עם הקמתו מנה חמש מחלקות: מחלקת אימונולוגיה וחקר הסרטן, מחלקת מיקרוביולוגיה וגנטיקה מולקולרית, מחלקת נוירוביולוגיה רפואית, מחלקת ביולוגיה התפתחותית וחקר הסרטן ומחלקת ביוכימיה וביולוגיה מולקולרית.
המייסד והיו"ר הראשון של המכן היה פרופסור איתן יפנוף, ב-2008 נבחר היו"ר השני של המכון, דוד ליכטשטיין. ב-2012 מונתה חיה לורברבאום-גלסקי לכהן כיו"ר המכון וזאת כיהנה בתפקיד עד 2020, מאז 2020 מכהן בתפקיד יו"ר המכון פרופ' רמי עקילאן.